Καρπούζι με φέτα, χαρουποπαξίμαδα και μαυροκούκι
Tο κλασικό ντουέτο «καρπούζι με φέτα» εξελίσσεται σε μια πρωτότυπη και απολαυστική σαλάτα με χαρουποπαξίμαδα και μαυροκούκι.
4 κρύες φέτες καρπούζι (περίπου 170 γρ. η καθεμία, χωρίς τη φλούδα και τα κουκούτσια), 200 γρ. φέτα σκληρή, σε κυβάκια, 150 γρ. παξιμάδια χαρουπιού, σπασμένα σε κομμάτια περίπου 3 εκ. (αν δεν έχουμε, τα αντικαθιστούμε με παξιμάδια της αρεσκείας μας), Μαυροκούκι (ή σουσάμι), 3 κουτ. σούπας ελαιόλαδο, 2 κουτ. γλυκού χυμό λεμονιού, 1 κουτ. γλυκού μέλι θυμαρίσιο
Για να ετοιμάσουμε το καρπούζι με φέτα, χαρουποπαξίμαδα και μαυροκούκι, σε μια μεγάλη πιατέλα απλώνουμε τις φέτες καρπούζι, κομμένες σε μέτρια κομμάτια.Σκορπίζουμε 200 γρ. φέτα σκληρή, σε κυβάκια, και 150 γρ. παξιμάδια χαρουπιού, σπασμένα σε κομμάτια περίπου 3 εκ. Πασπαλίζουμε με μαυροκούκι (ή με σουσάμι).Σε ένα μικρό μπολ ανακατεύουμε 3 κουτ. σούπας ελαιόλαδο με 2 κουτ. γλυκού χυμό λεμονιού, 1 κουτ. γλυκού μέλι θυμαρίσιο και περιχύνουμε το φρουτογεύμα.Αν θέλουμε, στολίζουμε με λίγα φύλλα φρέσκου δυόσμου και σερβίρουμε.
Καρπούζι,Φέτα,Light